
РЕПУБЛИКА БЪЛГАРИЯ
	Министерство на околната среда и водите
	
Регионална инспекция по околната среда и водите - Плевен
	

Ниво на конфиденциалност 1
                                                                                                                       [TLP-GREEN]
 
Р Е Ш Е Н И Е
№ 08-14-60
гр. Плевен, 13.03.2026 г.

На основание чл. 15, ал. 3 от Наредба № 7 “За реда и начина за изчисляване и определяне размера на обезпеченията и отчисленията, изисквани при депониране на отпадъци” (ДВ бр. 111/27.12.2013г., изм. и доп., бр.7/20.01.2017 г.)
Във връзка със заявление на община Левски, област Плевен за разходване на средства от сметката за натрупани отчисления по чл. 14, ал. 1 от Наредба № 7 “За реда и начина за изчисляване и определяне размера на обезпеченията и отчисленията, изисквани при депониране на отпадъци” (ДВ бр. 111/27.12.2013г., с вс. изм. и доп.) в РИОСВ-Плевен с вх. № АО-1205/04.03.2026 г. и вх. № АО-1205-1/09.03.2026 г., с искане за изразходване на средства, съгласно чл. 14, ал.1 от Наредбата и след като разгледах преписката, установих:
Заявленията са подадени на 04.03.2026 г. и 09.03.2026 г. съгласно Наредбата от компетентно лице, до Директора на РИОСВ - гр. Плевен, като в същото е направено искане за възстановяване на средства в размер на:
- 890,24 евро (осемстотин и деветдесет евро и 24 евроцента) с вкл. ДДС от натрупаните средства от отчисления по чл. 60 от ЗУО в съответствие с чл. 14, ал. 1, т. 1, във връзка с чл. 15, ал. 3 от Наредбата и в съответствие с чл. 62, ал. 1 от ЗУО.
Исканите средства са за следексплоатационни грижи - извършен през 2025г. мониторинг на подземни и повърхностни води и на газови емиси от „Пехливанов Инженеринг“ ООД, гр. София. В изпълнение на чл. 14, ал. 2 от Наредбата, към заявлението са приложени следните документи: 
1. Заповед № РД 0322/03.06.2016 г. на Директора на РИОСВ гр. Плевен - заверено копие;
2. Разрешение № ДК-07-Пл-156/06.11.2023 г. за ползване – заверено копие;
3. Договор от 30.08.2024 г. с „Пехливанов Инженеринг“ ООД – заверено копие;
4. Част „Мониторинг“ от Проект „Рекултивация на обект: Депо за твърди битови отпадъци-Левски“ – заверено копие;
5. Протоколи от извършени анализи на подземни и повърхностни води и газови емисии – заверени копия;
6. Фактура № 0000012689/18.02.2026 г. – заверено копие.
След преглед на внесеното заявление, приложените към него документи и съгласно чл. 14, ал. 1, т. 3 от Наредбата, според който натрупаните средства от отчисления по чл. 3 от Наредбата, могат да се разходват за извършване на дейности по закриване или следексплоатационни грижи за депото, че:
искането на общината е допустим разход.
Съгласно чл. 14, ал. 1, т. 3 от Наредбата, размерът на заявените средства в левове за извършване на конкретни дейности по закриване или следексплоатационни грижи за депото не трябва да е повече от 20 на сто от пълния размер на средствата за закриване, за всяка следваща сума до 100 процента от размера на средствата се подава ново заявление. Сумата изискана от Община Левски е по-малко от 20 процента от стойността на проекта.
Във връзка с гореизложеното и на основание чл. 15, ал. 3 във връзка с чл. 14, ал. 1 и ал. 2 от Наредбата и представените в РИОСВ-Плевен документи
Р Е Ш И Х
Давам съгласие за превеждане на сума в размер на 890,24 евро (осемстотин и деветдесет евро и 24 евроцента) с вкл. ДДС от натрупаните в периода 2011-2016г. средства от отчисления по чл. 60 от ЗУО по банковата сметка за чужди средства на РИОСВ-Плевен от партидата на община Левски (Общинското депо), в банковата сметка на община Левски, област Плевен с адрес: гр. Левски, обл. Плевен, бул. „България” № 58, представлявана от г-жа Любка Александрова – Кмет на община Левски, да се преведе исканата сума по банкова сметка на общината:

Титуляр: Община Левски 
Банка: ОББ АД-клон Левски
IBAN: BG98UBBS80023106057804
BIС: UBBSBGSF

Решението може да се обжалва чрез Директора на РИОСВ-Плевен пред Министъра на околната среда и водите или пред Административен съд – гр. Плевен по реда на Административнопроцесуалния кодекс в 14- дневен срок от неговото съобщаване.
							





С уважение, 

e-mail: office@riew-pleven.eu  интернет сайт http://riew-pleven.eu/

